OpenLLM-France/wikimedia huggingface dataset:
# Grup de l'atelestita

El grup de l'atelestita és un grup de minerals de la classe dels fosfats, un grup d'oxisals simples de bismut, on X = P, As, V a la fórmula genèrica: Bi₂OXO₄(OH). El grup està format per tres espècies: l'atelestita, l'arsenat que dona nom al grup; la hechtsbergita, un vanadat; i la smrkovecita, un fosfat. Tots tres minerals cristal·litzen en el sistema monoclínic.
| Espècie | Fórmula |
| Atelestita | Bi₂(AsO₄)O(OH) |
| Hechtsbergita | Bi₂(VO₄)O(OH) |
| Smrkovecita | Bi₂(PO₄)O(OH) |
Segons la classificació de Nickel-Strunz, els minerals del grup de l'atelestita pertanyen a "08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: nacafita, preisingerita, petitjeanita, schumacherita, kombatita, sahlinita, heneuïta, nefedovita, kuznetsovita, artsmithita i schlegelita.

## Referències

* ↑ «Atelestite Group» (en anglès). Mindat. [Consulta: 22 abril 2021].
# Illes de San Pedro

Les illes de San Pedro són un petit arxipèlag situat al municipi de la Corunya, a Galícia. Es troben al peu del Monte de San Pedro, a la parròquia de Visma.
Són cinc illots pràcticament plans, molt propers entre ells i separats de la costa aproximadament un quilòmetre. Les illes són: Vendaval o Cetárea, Illa do Pé, Aguión, As tres illas i Os Fernandiños.
El conjunt suma una extensió d'unes 15 hectàrees. La seva vegetació és de caràcter herbaci i s'hi distingeixen 14 espècies diferents. És una zona habitual de marisqueig.

## Referències

* ↑ «Historias deshabitadas de la costa», 06-09-2002. [Consulta: 28 novembre 2015].
# Chvaleticeïta

La chvaleticeïta és un mineral de la classe dels sulfats que pertany al grup de l'hexahidrita. Rep el seu nom de la localitat de Chvaletice, a la República Txeca, on va ser descoberta.

## Característiques

La chvaleticeïta és un sulfat de fórmula química MnSO₄·6H₂O. Cristal·litza en el sistema monoclínic, i acostuma a trobar-se en forma d'agregats de gra fi. La seva duresa a l'escala de Mohs és 1,5.
Segons la classificació de Nickel-Strunz, la chvaleticeïta pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Pot formar-se degut a la deshidratació de la mal·lardita amb contingut de magnesi. Va ser descoberta a la localitat de Chvaletice, a la Regió de Pardubice, República Txeca, a on sol trobar-se associada a altres minerals com la melanterita, la mal·lardita i l'epsomita. També ha estat descrita a la mina Pomorzany, a la localitat d'Olkusz, al Voivodat de Petita Polònia (Polònia). Es tracta dels dos únics indrets on ha estat trobada aquesta espècie mineral.

## Referències

* ↑ «Chvaleticeite» (en anglès). Mindat. [Consulta: 13 juliol 2017].
# Natació sincronitzada al Campionat del Món de natació de 2003

La competició de natació sincronitzada al Campionat del Món de natació de 2003 es realitzà a les Piscines Bernat Picornell (Barcelona).

## Resum de medalles

| Event | Or | Or | Plata | Plata | Bronze | Bronze |
| Solo | Virginie Dedieu (FRA) | 99.251 | Anastassia Iermakova (RUS) | 97.417 | Gemma Mengual (ESP) | 97.334 |
| Duet | RússiaAnastassia Davídova Anastassia Iermakova | 99.084 | JapóMiya Tachibana Miho Takeda | 98.084 | EspanyaGemma Mengual Paola Tirados | 96.667 |
| Equips | Rússia | 98.750 | Japó | 98.334 | Estats Units | 96.834 |
| Combinada | Japó | 98.500 | Espanya Estats Units | 97.333 | no es concedí | |

## Medaller

| Posició | País | Or | Plata | Bronze | Total |
| 1 | Rússia | 2 | 1 | 0 | 3 |
| 2 | Japó | 1 | 2 | 0 | 3 |
| 3 | França | 1 | 0 | 0 | 1 |
| 4 | Espanya | 0 | 1 | 2 | 3 |
| 5 | Estats Units | 0 | 1 | 1 | 2 |
| Total | Total | 4 | 5 | 3 | 12 |

## Referències

* ↑ Fina Women Solo
* ↑ Fina Women Duet
# Mercat municipal (Portbou)

El Mercat municipal és una obra de Portbou (Alt Empordà) inclosa a l'Inventari del Patrimoni Arquitectònic de Catalunya. Situat dins del nucli urbà de la població de Portbou, al bell mig del terme, entre el passeig d'Enric Granados, la plaça de l'Abat de Sant Pere de Besalú i el carrer de l'Escultor Frederic Marés.

## Descripció

Edifici aïllat de planta rectangular amb la coberta de teula de quatre vessants i distribuït en un sol nivell. Presenta un porxo adossat al nord-est, destinat a porxo. Presenta la teulada d'un sol vessant i està cobert per voltes d'aresta emblanquinades. S'obre a l'exterior mitjançant arcs escarsers sostinguts per pilars quadrats bastits amb plaques de pedra. La façana principal, orientada a tramuntana, està formada per un porxo de les mateixes característiques que l'anterior, el qual ha estat tapiat a les façanes de llevant i migdia per guanyar espai interior. La part superior de la construcció, de dimensions més petites que la resta de l'edifici, presenta obertures ovalades emmarcades en pedra. A les façanes de llevant i ponent hi ha contraforts decoratius bastits en maons.
La construcció està bastida en maons, amb diversos trams del parament arrebossats i emblanquinats.

## Referències

* 1 2 3 «Mercat municipal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Meråker

Meråker és un municipi situat al comtat de Trøndelag, Noruega. Té 2.503 habitants i una superfície de 1.273,41 km². El centre administratiu del municipi és el poble de Midtbygda.
El municipi, sense sortida al mar, se situa al sud de Nord-Trøndelag. Limita al nord amb el municipi de Verdal, a l'oest amb Stjørdal, al sud amb Selbu i Tydal (ambdós al comtat de Sør-Trøndelag), i a l'est amb Suècia.
Hi ha tres grans llacs a Meråker: Feren, Fjergen i Funnsjøen. El riu Stjørdalselva travessa el municipi fins al fiord de Trondheim. El riu Rotla comença a la part sud de Meråker. La muntanya de Fongen es troba al sud, a la frontera amb Tydal i Selbu.
La ruta europea E14 travessa el municipi d'est a oest fins a l'aeroprt de Trondheim, Værnes, a uns 40 quilòmetres a l'oest. El ferrocarril de la línia de Meråker segueix l'E14 a través del municipi, amb tres parades al municipi.

## Referències

* ↑ «Personnemningar til stadnamn i Noreg» (en noruec). Språkrådet.
# Menjamel de Cockerell

El menjamel de Cockerell (Trichodere cockerelli) és un ocell de la família dels melifàgids (Meliphagidae) i única espècie del gènere Trichodere North, 1912

## Hàbitat i distribució

Habita boscos d'arbres del gènere Melaleuca i vegetació de ribera al al nord-est d'Austràlia].

## Referències

* ↑ «Menjamel de Cockerell». Cercaterm. TERMCAT, Centre de Terminologia. Rev. 22/04/2022(català)
# Medaller dels Jocs Olímpics d'hivern de 2002

El medaller dels Jocs Olímpics d'Hivern de 2002 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 8 i 24 de febrer de 2002 a la ciutat de Salt Lake City (Estats Units).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.
Noruega aconseguí guanyar el major nombre de medalles d'or, establint un nou rècord amb les 13 medalles obtingudes, si bé el màxim nombre de medalles les aconseguí Alemanya amb 36, també un nou rècord. Croàcia i Estònia aconseguiren les seves primeres medalles olímpiques, alhora que Austràlia i la Xina aconseguiren les seves primeres medalles olímpiques d'or.

## Medaller

| Jocs Olímpics d'hivern de 2002 | Jocs Olímpics d'hivern de 2002 | Jocs Olímpics d'hivern de 2002 | Jocs Olímpics d'hivern de 2002 | Jocs Olímpics d'hivern de 2002 | |
| Posició | CON | | | | Total |
| 1 | Noruega | 13 | 5 | 7 | 25 |
| 2 | Alemanya | 12 | 16 | 8 | 36 |
| 3 | Estats Units | 10 | 13 | 11 | 34 |
| 4 | Canadà | 7 | 3 | 7 | 17 |
| 5 | Rússia | 5 | 4 | 4 | 13 |
| 6 | França | 4 | 5 | 2 | 11 |
| 7 | Itàlia | 4 | 4 | 5 | 13 |
| 8 | Finlàndia | 4 | 2 | 1 | 7 |
| 9 | Països Baixos | 3 | 5 | 0 | 8 |
| 10 | Àustria | 3 | 4 | 10 | 17 |
| 11 | Suïssa | 3 | 2 | 6 | 11 |
| 12 | Croàcia | 3 | 1 | 0 | 4 |
| 13 | R.P. de la Xina | 2 | 2 | 4 | 8 |
| 14 | Corea del Sud | 2 | 2 | 0 | 4 |
| 15 | Austràlia | 2 | 0 | 0 | 2 |
| 16 | Txèquia | 1 | 2 | 0 | 3 |
| 17 | Estònia | 1 | 1 | 1 | 3 |
| 18 | Regne Unit | 1 | 0 | 1 | 2 |
| 19 | Suècia | 0 | 2 | 5 | 7 |
| 20 | Bulgària | 0 | 1 | 2 | 3 |
| 21 | Japó | 0 | 1 | 1 | 2 |
| 21 | Polònia | 0 | 1 | 1 | 2 |
| 23 | Belarús | 0 | 0 | 1 | 1 |
| 23 | Eslovènia | 0 | 0 | 1 | 1 |
| Total | Total | 80 | 76 | 78 | 234 |
# Miguel de Guevara

Miguel de Guevara (Nova Espanya, 1585? — 1646?) va ser un frare agustí, poeta i filòleg. Va ser, també, parent d'Hernán Cortés.
Encara que no està determinada completament la seva autoria, aquest frare és conegut principalment perquè se li va atribuir l'autoria del sonet No me mueve, mi Dios, para quererte, també va fer aportacions a l'estudi de les llengües autòctones. Va escriure vocabularis del nàhuatl i del tarasco que no han arribat als nostres temps, i també un Arte doctrinal y modo general para aprender la lengua matlazinga en 1638. Era, segons les seves paraules, expert en les tres llengües generals de la província de Michoacán: el mexicà, el tarasco i el matlatzinca.
Miguel de Guevara es va ordenar sacerdot el 1610, i va ocupar diversos càrrecs importants al llarg de la seva vida.

## Referències

* ↑ Antología general de la poesía mexicana (siglos XVI al XX): Parece confirmarse que el famoso soneto No me mueve, mi Dios, para quererte, uno de los más bellos de la poesía religiosa en lengua española, fue escrito por este fraile de la provincia de Michoacán. (pàg. 764).
* ↑ Aquest sonet és un dels més importants en llengua espanyola. El crític Marcel Bataillon el va definir com "el más ilustre soneto de la literatura española". (Citat a l'Encarta)
* ↑ Historia de la literatura mexicana: Desde sus orígines hasta nuestros días: Según consta en la portada de su manuscrito gramatical, era experto en las tres lenguas generales de la provincia de Michoacán: mexicana, tarasca y matlatzinca. (pàg. 501).

## Bibliografia

* del Saz, Agustín (responsable de l'edició): Antología general de la poesía mexicana (siglos XVI al XX). Barcelona: Editorial Bruguera, 1972. Dipòsit legal B. 52.709 - 1972.
* Garza Cuarón, Beatriz; Baudot, Georges; Chang-Rodríguez, Chang: Historia de la literatura mexicana: Desde sus orígines hasta nuestros días. Siglo XXI, 1996. ISBN 9682324041

## Enllaços externs

* (castellà) Biografia a l'Encarta.
# Melpum

Melpum va ser una ciutat etrusca de la Gàl·lia Cisalpina de la que l'única menció que es conserva és la que fa Corneli Nepot i diu que va ser una ciutat conquerida pels ínsubres, bois i sènons l'any 396 aC, el mateix dia que el dictador romà Marc Furi Camil va conquerir Veïs.
L'anomena una ciutat molt rica ("opulentia praecipuum") i sembla que va ser un dels principals assentaments etruscs d'aquella part d'Itàlia. Després la ciutat va desaparèixer i la seva localització es desconeix.

## Referències

* ↑ Smith, William (ed.). «Melpum». Dictionary of Greek and Roman Geography (1854). [Consulta: 21 agost 2022].
* ↑ Sartori, Antonio (Milan) «Melpum» (en anglès). Brill's New Pauly, 01-10-2006.
# Ministeri de l'Interior (desambiguació)

«Ministeri de l'Interior» té aquests significats:
* Ministeri de l'Interior d'Espanya
* Ministeri de l'Interior de Grècia
* Ministeri de l'Interior de Lituània
* Ministeri de l'Interior de Rússia
* Ministeri de l'Interior de Letònia
* Ministeri de l'Interior d'Israel
* Ministeri de l'Interior de Luxemburg
# Mikhalis Tremópulos

Mikhalis Tremópulos (en grec: Μιχάλης Τρεμόπουλος) (Serres, 3 de març de 1958) és un periodista, advocat i polític ecologista grec. És membre del Parlament Europeu des de 2009. Es va graduar en Dret a la Universitat Aristotèlica de Tessalònica el 1991, i en l'ecologia social al Col·legi Goddard a Vermont el 1993. Va treballar com a periodista a diverses empreses de TV, ràdio i premsa. És membre del partit ecologista Els Verds. Va guanyar un escó al Parlament Europeu en les eleccions al PE de 2009.

## Referències

* ↑ European Parliament biography of Michalis Tremopoulos
# Mikhaïl Antónov

Mikhaïl Aleksàndrovitx Antónov (en rus Михаил Александрович Антонов) (Ijevsk, 4 de gener de 1986) és un ciclista rus, professional des del 2008 al 2013.
Del seu palmarès destaquen les victòries al Circuit de les Ardenes i al Tour de Loir i Cher.

## Palmarès

* 2009
** 1r a la Mayor Cup
** 1r al Memorial Oleg Diatxenko
** 1r al Gran Premi Udmúrtskaia Pravda i vencedor de 3 etapes
* 2010
** 1r al Circuit de les Ardenes i vencedor d'una etapa
** 1r al Tour de Loir i Cher
* 2011
** Vencedor d'una etapa al Tour de Loir i Cher

## Referències

* ↑ «ANTONOV Mikhail». cqranking.com. [Consulta: 19 desembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Matoller de Barratt

El matoller de Barratt (Bradypterus barratti) és una espècie d'ocell de la família dels locustèl·lids (Locustellidae). Es troba a l'est de Sud-àfrica, Lesotho, l'est de Zimbabwe i l'oest de Moçambic. Habita els boscos tropicals i subtropicals de frondoses humitsde l'estatge montà. El seu estat de conservació es considera de risc mínim.
El nom específic de Barratt fa referència al col·leccionista al Transvaal F. A. Barratt (fl. 1875).

## Referències

* 1 2 «Matoller de Barratt». Cercaterm. TERMCAT, Centre de Terminologia. Rev. 14 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 603. ISBN 978-84-16728-37-4.
* ↑ BirdLife International. «Barratt's Warbler. Bradypterus barratti» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 16 agost 2023].
# Matoller d'Aldabra

El matoller d'Aldabra (Nesillas aldabrana) és un ocell extint de la família dels acrocefàlids (Acrocephalidae). Va ser observat per darrera vegada en 1983.

## Hàbitat i distribució

Habitava la malesa dels boscos de les illes Aldabra.

## Referències

* ↑ «Matoller d'Aldabra». Cercaterm. TERMCAT, Centre de Terminologia. Rev. 20/02/2021(català)
# Mehmet Terzi

Mehmet Terzi (Kurtköy, Bilecik, 5 de maig de 1955) va ser un atleta turc. La seva especialitat de l'atletisme és cursa de fons. Ha estat el president de la Federació de l'Atletisme de Turquia per nou anys.

## Referències

* ↑ http://www.taf.org.tr/?s=Mehmet+Terzi
# Mehrdad Minavand

Mehrdad Minavand (persa: مهرداد میناوند) (Teheran, 30 de novembre de 1975 - Teheran, 27 de gener de 2021) fou un futbolista iranià de la dècada de 1990 i entrenador de futbol.
Fou internacional amb la selecció de futbol de l'Iran amb la qual participà a la Copa del Món de futbol de 1998. Pel que fa als clubs destacà a Persepolis, Sturm Graz i Charleroi.
Va morir el 21 de gener de 2021 a causa de la COVID-19.

## Referències

* ↑ Mamrud, Roberto. «Mehrdad Minavand – International Appearances». RSSSF, 04-06-2005.
* ↑ Mehrdad Minavand a National-Football-Teams.com (anglès)
* ↑ «Football icons wish Minavand a speedy recovery in his battle with COVID-19». Tehran Times, 21-01-2021.
* ↑ «Persepolis Football Club veteran dies of COVID-19» (en anglès).
* ↑ «Former Iran and Persepolis midfielder Minavand dies». Tehran Times, 27-01-2021.
* ↑ «Mehrdad Minavand » Club matches».
# Miquel Mir i Genés

Miquel Mir i Genés (Sant Adrià de Besòs, 24 de març de 1956) és un antic futbolista català de la dècada de 1970.
Destacà al Barcelona Atlètic i el 1975 pujà al primer equip. Durant cinc temporades disputà 18 partits oficials (14 de lliga, 1 de copa i 3 de la copa de la UEFA),i dues temporades fou cedit a Racing de Santander i Reial Valladolid. A partir de 1980 fou jugador del Terrassa FC, CE Sabadell i finalment UE Sant Andreu. Va disputar els Jocs Olímpics de 1976.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Mir: el Vic no será fácil». Mundo Deportivo, 21-11-1982. [Consulta: 7 maig 2016].

## Enllaços externs

* Perfil a BDFutbol
# Mei Bo

Mei Bo (xinès: 梅伯; Pinyin: Méi Bó) va ser un oficial militar de la Dinastia Shang que fou mort per Rei Zhou de Shang. També és un personatge destacat dins de la novel·la xinesa Fengshen Yanyi.

## Argument en la ficció

En el Fengshen Yanyi, Mei Bo és cèlebre com el primer ministre del mateix Rei Zhou; per tant Mei Bo és un funcionari de molt alt rang en la dinastia Shang.
Després que Mei Bo vegés que l'astròleg reial sortia, sent escortat pels guàrdies per la porta del migdia, Mei Bo va interrogar a Du i després va córrer ràpidament per parlar amb el rei. Assistit pel primer ministre Shang Rong, Mei Bo va obtenir la possibilitat de parlar amb el rei ignorant. Mei Bo parlà amb el rei sobre el càstig injust i la mort de Du, que va ser un astròleg lleial al servei del regne durant tres generacions. Mei Bo va recriminar el rei que hagués executat la majoria d’oficials lleials sense una causa justa, i que això era com si es tragués una part del seu propi cos. El rei va ignorar les paraules de Mei Bo i el va condemnar a morir.
La concubina preferida del rei, Daji, li va dir al rei Zhou que seria més adequat cremar-lo viu en una gran torradora. Quan la màquina es va acabar de construir, tenia vint metres d'alçada amb tres nivells de foc amb carbons vermells; i dues rodes grans per moure-la. Abans que Mei Bo fos introduït al seu interior, va preguntar quin delicte havia comès. "Em temo que el regnat del magnífic Shang Tang acabarà per la vostra estupidesa i crueltat!", va dir.
Així, el pobre Mei Bo es va despullar de tota la roba i es va introduir immediatament a la màquina de tortura. Els seus crits van omplir de terror als oficials, marcant la mort d'un dels més lleials a Shang.
Mei Bo va ser nomenat pòstumament el déu estrella Tiande (天德星).

## Referències

* ↑ Vegeu, Qu Yuan, Tian Wen (天问). "梅伯受醢".
* ↑ Kerrigan, Michael. China – A Dark History: From Ancient Dynasties to the Communist Party (en anglès). Amber Books Ltd, 2023-03-20. ISBN 978-1-83886-004-2.
* 1 2 3 4 Dañino, Guillermo. Esculpiendo Dragones (en castellà). Fondo Editorial PUCP, 1996, p. 210. ISBN 978-9972-42-009-2.

## Bibliografia

* Investidura dels Déus - Capítol 6 (pàgines 67–71)
# Moenkhausia pankilopteryx

Moenkhausia pankilopteryx és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 9,7 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: Brasil.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Miracles for Sale

Miracles for Sale és una pel·lícula estatunidenca dirigida per Tod Browning, estrenada el 1939.

## Argument

Michael Morgan, creador de números de màgia, acorrala els impostors en la matèria. Troba Judy Barclay, marcada per un terrible secret, i el doctor Sabbatt, un "demonòleg". Aquest últim és assassinat, mentre que Judy escapa a una agressió.

## Repartiment

* Robert Young: Michael Morgan
* Florence Rice: Judy Barclay
* Frank Craven: Dad Morgan
* Henry Hull: Dave Duvallo
* Lee Bowman: La Claire
* Cliff Clark: L'Inspector Gavigan
* Astrid Allwyn: Zelma La Claire
* Walter Kingsford: El Coronel Watrous
* Frederic Worlock: El Dr. Sabbatt
* Gloria Holden: Mme Rapport
* William Demarest: Quinn
* Harold Minjir: Tauro
* John Piccori: El Coronel
* E. Allyn Warren: El Dr. Mendricks
* Paul Sutton: El Capità R.Z. Storm
* Charles Lane: L'empleat de l'hotel
* Fred Warren: El cirurgià de la policia
* Margaret Bert: Mary

## Crítica

En una difusió televisada el 1988, Patrick Brion escrivia a Télérama: "Amb aquesta pel·lícula s'ha acabat l'estupefaent carrera de Tod Browning. Dracula voreja Freaks, The Devil-Doll i The Unknown, barrejant l'estrany amb el grotesc, l'horror amb la poesia, el fantàstic amb l'estrany. Sense tenir la bellesa fulgurant de les principals pel·lícules de Browning Miracles for Sale segueix l'argument de Mark of the Vampire i s'interroga sobre les relacions entre la realitat i la il·lusió, la màgia i els artificis, la veritat i la mentida. Des del començament - una escena sorprenent! -, Browning introdueix l'espectador en un laberint de falses pistes, d'indicis ambigus i de personatges desconcertants. En aquest univers, tot sembla alhora possible i totalment il·lusori. El cineasta, renunciant als temes tràgics de les seves pel·lícules més boniques, testimonia una verdadera ironia al llarg d'aquesta intriga criminal, quasi impossible de desenredar abans del cop de teatre final. Una curiositat!".

## Referències

* ↑ «Miracles for Sale». The New York Times.
# Miracruz-Bidebieta

Miracruz-Bidebieta és un dels 17 barris de Sant Sebastià. Té una població de 9.169 habitants. Antigament havia format part del municipi d'Altza i està situat a l'esquerra de la carretera que uneix Sant Sebastià amb Pasaia i Irun. Limita a l'oest amb Pasaia, al sud amb Altza, a l'est amb Ategorrieta-Ulia i Intxaurrondo.
Al terme de Miracruz hi ha el famós restaurant Arzak.
* Església San Luis Gonzaga
* Església San Luis Gonzaga
* Bidebieta I

## Enllaços externs

* (basc)(castellà) Bidebieta
* Bidebieta a l'Enciclopèdia Basca Auñamendi.